U skladu sa članom 8. Zakona o radu u institucijama Bosne i Hercegovine („Službeni glasnik BiH“br. 26/04, 7/05, 48/05, 48705, 60/10 i 32/13), a u vezi sa članom 28a stav (1) Zakona o državnoj službi u institucijama Bosne i Hercegovine („Službeni glasnik BiH,“ br. 19/02, 35/03, 4/04, 17/04, 26/04, 37/04, 48/05, 2/06, 32/07, 43/09, 8/10 i 40/12), po dobivenoj saglasnosti Agencije za državnu službu BiH broj: 05-34-2-137-1/21 od 09.02.2021. godine, Ured za razmatranje žalbi, raspisuje

**JAVNI OGLAS**

za popunjavanje radnog mjesta na određeno vrijeme zbog odsustva državne službenice koja koristi porodiljsko bolovanje

**1/01 Stručni savjetnik za pitanja javnih nabavki..................................(1) izvršilac**

**NAZIV UNUTRAŠNJE ORGANIZACIONE JEDINICE:**

**Odjeljenje za rješavanje žalbi, Sarajevo**

1/01 Stručni savjetnik za pitanja javnih nabavki

**Opis poslova i radnih zadataka:**

Stručni savjetnik za pitanja javnih nabavki obavlja poslove koji se odnose na:

**-**vodi najsloženije upravne stvari u drugostepenom upravnom postupku na obradi i kompletiranju predmeta po žalbi na osnovu različitih dokaznih sredstava, a koji se tiču provođenja odredbi Zakona o javnim nabavkama i Zakona o upravnom postupku i koji prethodi rješavanju upravne stvari;

**-**izrađuje analize, izvještava, daje mišljenja i druge stručne i analitičke materijale na osnovu odgovarajućih podataka iz svog domena rada prilikom izrade periodičnih i godišnjeg izvještaja; prati i primjenjuje zakone i praksu institucija Evropske Unije iz oblasti javnih nabavki kao i drugih relevantnih propisa i praksu Evropskog suda pravde;

**-**izrađuje nacrte i prijedloge odluka po žalbi, zaključaka i rješenja koji su u vezi s odredbama Zakona o javnim nabavkama BiH i daje prijedloge mišljenja o tome da li postoji sumnja u vezi sa mogućim postojanjem kršenja zakona, preduzima druge radnje u skladu sa odredbama Zakona o javnim nabavkama i Zakona o upravnom postupku i drugih podzakonskih akata.

-Stručni savjetnik za pitanja javnih nabavki odgovara za svoj rad neposredno članu URŽ kojem je dodijeljen.

**Uslovi za obavljanje poslova i zadataka radnog mjesta:**

Pored opštih uslova propisanih Zakonom o radu u institucijama Bosne i Hercegovine, stručni savjetnik za pitanja javnih nabavki mora ispunjavati i slijedeće posebne uslove:

-univerzitetsko obrazovanje VSS – pravni ili ekonomski fakultet ili ekvivalent bolonjskog sistema studiranja;

-3 godine radnog iskustva u struci

-položen stručni upravni ispit

-poznavanje engleskog ili jednog od službenih jezika EU;

-znanje rada na računaru.

**Napomena za sve kandidate:**

- Pored posebnih uslova kandidati moraju ispunjavati i opšte uslove propisane članom 22. Zakona o državnoj službi u institucijama Bosne i Hercegovine.

- Komisija bira kandidate na osnovu podataka iz prijave, kao i znanja i sposobnosti pokazanih na testiranju gdje će se, između ostalog, provjeriti i da li kandidati ispunjavaju neke od posebnih uslova Javnog oglasa koji se ne dokazuju dostavljenom dokumentacijom.

- Pod radnim iskustvom podrazumijeva se radno iskustvo nakon stečene visoke školske spreme.

- Za sprovođenje konkursne procedure po ovom Javnom oglasu formiraće se jedna Komisija za izbor.

- Sa izabranim kandidatom zaključuje se ugovor o radu na određeno vrijeme u periodu od donošenja odluke o izboru kandidata do 19.11.2021. godine, a koji će obavljati poslove i zadatke radnog mjesta „stručni savjetnik za pitanja javnih nabavki“ u Odjeljenju za rješavanje žalbi u Sarajevu,zbog odsustva državne službenice koja koristi porodiljsko bolovanje.

-Prijave kandidata, svojeručno potpisane, trebaju sadržavati kraću biografiju, adresu i kontakt telefon.

**Potrebni dokumenti:**

**Ovjerene kopije**:

-    [fakultetske diplome](http://www.ads.gov.ba/v2/index.php?option=com_content&view=article&id=149&Itemid=65&lang=hr#FD) (nostrifikovane diplome, ukoliko fakultet nije završen u BiH ili je diploma stečena u nekoj drugoj državi nakon 06.04.1992. godine) odnosno, za kandidate koji su visoko obrazovanje stekli po Bolonjskom procesu uz fakultetsku diplomu i dodatak diplomi; iznimno, samo u slučaju da visokoškolska ustanova dodatak diplomi nije uopšte izdavala, niti za jednog diplomca, kandidat je dužan da uz ovjerenu kopiju [fakultetske diplome](http://www.ads.gov.ba/v2/index.php?option=com_content&view=article&id=149&Itemid=65&lang=hr#FD) dostavi uvjerenje visokoškolske ustanove da dodatak diplomi nije uopšte izdat, niti za jednog diplomca;

-    [uvjerenja o državljanstvu](http://www.ads.gov.ba/v2/index.php?option=com_content&view=article&id=149&Itemid=65&lang=hr#UD) (ne starije od 6 mjeseci);

-    [uvjerenja o položenom stručnom upravnom ispitu](http://www.ads.gov.ba/v2/index.php?option=com_content&view=article&id=149&Itemid=65&lang=hr#JI);

-    [potvrde ili uvjerenja kao dokaz o traženoj vrsti radnog iskustva](http://www.ads.gov.ba/v2/index.php?option=com_content&view=article&id=149&Itemid=65&lang=hr#RI);

-    [dokaza o traženom nivou znanja stranog jezika](http://www.ads.gov.ba/v2/index.php?option=com_content&view=article&id=72&catid=37&Itemid=89&lang=hr);

-    dokaza o traženom nivou znanja rada na računaru;

Na kandidata koji ne dostavi uvjerenje o položenom stručnom upravnom ispitu, a bude postavljen na radno mjesto, primjenjuje se član 56. Zakona o radu u institucijama Bosne i Hercegovine („Službeni glasnik BiH“, br. 26/04, 7/05, 48/05, 60/10 i 32/13).

Mole se kandidati da ne dostavljaju dokumentaciju koja nije tražena tekstom Javnog oglasa jer se ista neće uzimati u razmatranje.

**Obratiti pažnju na sljedeća dokumenta koja ne treba dostavljati, jer ista ne mogu služiti kao valjan dokaz:**

-    Uvjerenje o diplomiranju starije od godinu dana,

[- fakultetske diplome](http://www.ads.gov.ba/v2/index.php?option=com_content&view=article&id=149&Itemid=65&lang=hr#FD) akademskog zvanja magistra ili ekvivalenta, akademskog zvanja doktora ili ekvivalenta ili dr. slične diplome, ukoliko iste nisu eventualno tražene u posebnim uslovima. Iste ne mogu dokazati stečeno zvanje završenog dodiplomskog (osnovnog) studija.

-    U pogledu dokazivanja državljanstva ne treba dostavljati ličnu kartu, nevažeće uvjerenje o državljanstvu, odnosno, uvjerenje starije od šest mjeseci.

-   U pogledu radnog iskustva ne dostavljati dokumenta koja ne sadrže elemente potvrde ili uvjerenja, odnosno dokumenta u kojima nije decidno navedeno sljedeće: osnovne generalije, vrsta školske spreme u okviru radnog mjesta tj. stručna sprema predviđena za konkretno radno mjesto, naziv radnog mjesta, preciziran period radnog angažovanja, te ostalim relevantnim podacima za dokazivanje tražene vrste radnog iskustva.

-    U pogledu dokazivanja nivoa znanja stranog jezika i rada na računaru, ne dostavljati: potvrdu ili uvjerenje firme ili ustanove gdje je lice bilo u radnom odnosu, jer ista nisu registrovana za obavljanje te djelatnosti, te kao takvi dokazi nisu valjani.

Rok za podnošenje prijava na oglas je 8 dana od dana objavljivanja oglasa.

Kandidati koji ispunjavaju uslove oglasa uvrstiti će se u listu registrovanih kandidata. Komisija za izbor će sa kandidatima koji ispunjavaju propisane uslove provesti postupak ispitivanja obavljanjem pismenog testiranja i razgovora, o čijem vremenu i mjestu održavanja će biti blagovremeno obaviješteni.

Izabrani kandidat obavezan je dostaviti **uvjerenje o nevođenju krivičnog postupka** (ne starije od tri mjeseca), najkasnije do momenta zaključivanja ugovora o radu, u suprotnom skida se sa liste uspješnih kandidata.

**Prijavu na oglas sa kontakt podacima** i tražene dokumente treba dostaviti **najkasnije do 16.03.2021. godine**, putem poštanske službe preporučeno, na adresu u sjedište Ureda za razmatranje žalbi u Sarajevu s oznakom :

**(NE OTVARAJ):**

**URED ZA RAZMATRANJE ŽALBI BOSNE I HERCEGOVINE**

**71000 SARAJEVO**

**ul. Dubrovačka 6.**

**(Prijava na oglas za popunjavanje radnog mjesta „stručni savjetnik za pitanja javnih nabavki“ na određeno vrijeme u Odjeljenju za rješavanje žalbi, u Sarajevu)**

Nepotpune, neblagovremene i neuredne prijave, kao i kopije tražene dokumentacije koje nisu ovjerene, neće se uzimati u razmatranje.